ྒོམ་པ་ལ་དབང༌། དམ་ཚིག་དུ་ཕྱག་རྒྱ་བསྟེན་པ་ལ་དབང༌། འབྲས་བུ་ཆོས་སྐུ་ཐོབ་
པའི་ས་བོན་བཞག ཐུགས་རྡོ་རྗེ་མངོན་དུ་འགྱུར་བའི་སྐལ་བ་ཅན་དུ་བྱས་སོ། །ཞེས་དག་པ་སྦྱིན་ནོ། །དེ་ནས་མཎྜལ་ཕུལ། སྨན་དང་འབྲུ་ལ་སོགས་པའི་འབྲས་བུ་བཟང་པོ་རྣམས་ཡོན་དུ་ཕུལ། ཞབས་ལ་སྤྱི་བོས་ཕྱག་བྱས་
ཏེ། ཁྱོད་ཞབས་པད་མོའི་བཀའ་དྲིན་གྱིས། གཙོ་བོའི་དབང་བསྐུར་རྣམ་གསུམ་ཐོབ། །དེ་རིང་རིན་ཆེན་བཞི་པ་ཡང༌། །བདག་ལ་བཀའ་དྲིན་རབ་ཏུ་སྩོལ། །ཞེས་ལན་གསུམ་གསོལ་བ་གདབ། གཞུང་ནས་བཤད་པ་ནི་
མེད། ཕྱག་ལེན་ལ་སྤྱན་དར་ཡང་འཆིང་ངོ་། །སམ་བུ་ཊ་ལས། དང་པོ་དགའ་བ་ཙམ་ཉིད་དེ། །མཆོག་ཏུ་དགའ་བ་གཉིས་པའི་གྲངས། །གསུམ་པ་དགའ་བྲལ་དགའ་བར་བཤད། །བཞི་པ་ལྷན་ཅིག་སྐྱེས་པར་བརྗོད། དེ་
ཡང་དབང་ནི་རྣམ་པ་བཞི། དང་པོ་ལ་ནི་བུམ་པའི་དབང༌། །གཉིས་པ་ལ་ནི་གསང་བའི་དབང༌། །གསུམ་པ་ཤེས་རབ་ཡེ་ཤེས་ཏེ། །བཞི་པ་དེ་ཡང་དེ་བཞིན་ནོ། །ཞེས་གསུངས་པས། དགའ་བ་ནི་སྣང་བའི་ཡེ་ཤེས་ཏེ་བུམ་
332

আ
།དབང་མཆོག་དགའ་ནི་སྣང་བ་མཆེད་པའི་ཡེ་ཤེས་ཏེ་གསང་དབང་། ཁྱད་དགའ་ནི་སྣང་བ་ཉེར་ཐོབ་ཀྱི་ཡེ་ཤེས་ཏེ། ཤེས་རབ་ཡེ་ཤེས་ཀྱི་དབང༌། ལྷན་ཅིག་སྐྱེ་དགའ་ནི་ཐམས་ཅད་སྟོང་པ་འོད་
གསལ་སྟེ། དེ་བཞིན་གྱི་སྒྲས། ཟག་པའི་དྲི་མ་དང་བཅས་པའི་ལྷན་ཅིག་སྐྱེ་དགའ་...ཕྱག་ཆེན་ཐིག་ལེར། གང་འདིར་དགའ་བ་དེར་སྣང་བ། །སྣང་བ་མཆེད་པ་མཆོག་ཏུ་བཤད། །དགའ་ཁྱད་ཉེ་བར་ཐོབ་པར་ཤེས། །ལྷན་ཅིག་སྐྱེས་ཏེ་འོད་གསལ་བའོ། །ཞེས་གསུངས་
སོ།། དེ་དཔེར་བྱས་ནས། དོན་དབང་བཞི་པ་མཚོན་ནས་སྟོན་ཏེ། དེ་ཡང་ཨ་ཏཱི་ཤའི་གདམ་ངག་ལྟར་ངོ་སྤྲད་ན་རིགས་ཀྱི་བུ་ཁྱོད་ཀྱིས་ཕྱག་རྒྱ་གཉིས་སྤྲད་པ་ལ་བརྟེན་ནས་མྱོང་བ་སྣང་བ་ཐོབ་པའི་ཤེས་པ་འོད་གསལ་བར་
བསྒོམས་ཤིག
དེ་ནི་རྣམ་པར་ཤེས་པ་གསུམ་རྣམ་པར་དག་པ་ཤེས་རབ་ཀྱི་ཕ་རོལ་ཏུ་ཕྱིན་པའི་ངོ་བོ་ཉིད། ལུས་དང་ངག་དང་སེམས་མེད་པ་ལས་དང་སྐྱེ་བ་ལས་གྲོལ་བ་ཟླ་བ་དང་ཉི་མ། མེ་དང་ནོར་བུ་ལྟར་ཤིན་ཏུ་གསལ་
བ། རྟག་ཏུ་སྣང་བའི་མཚན་ཉིད་ཅན་དོན་དམ་པའི་བདེན་པ་དེ་ནི་མཐོང་བ་གཞན་གྱི་ཡུལ་ལས་འདས་པ་སྟེ། ཤེས་རབ་དང་ཡེ་ཤེས་ཀྱི་མིག་གིས་ལྟོས་ཤིག དེ་ལྟར་གང་གི་ཡང་རང་བཞིན་དུ་མ་མཐོང་བ་དེ་འོད་གསལ་བ་མཐོང་
ན་ཉིང་ཅན་དོན་ངམ་པའི་བདེན་པ་དེའི་མཐོང་
བ་ཡིན་ནོ། །དེ་ལྟར་འོད་གསལ་བ་དེའི་ངོ་བོ་ན་རྒྱུ་འབྲས་གང་ཡང་མེད་མོད་ཀྱི།
འོན་ཀྱང་ཀུན་རྫོབ་ཏུ་རླུང་དང་སེམས་ཙམ་ལས་ལྷ་སུམ་ཅུ་རྩ་བདུན་མེ་ལོང་གི་གཟུགས་བརྙན་ལྟར་གསལ་ལ་རྫོགས་པ་འཇའ་ཚོན་ལྟར་ཁ་དོག་
333

དང་བཅས་པ། ཆུ་ཟླ་ལྟར་སྒྲོ་སྐུར་དང་བྲལ་བར་ལྟོས་ཤིག དེ་ནི་རྒྱུ་རྐྱེན་ལ་ལྟོས་ནས་སྐྱེ་པས་ཀུན་རྫོབ་བོ། །དེ་ལྟར་བདེན་པ་གཉིས་མི་ཕྱེད་པ་ཟུང་དུ་འཇུག་པ་ནི་བྱང་ཆུབ་ཀྱི་སེམས་ཆེན་པོ་སྟེ་བཞི་པའོ།_།ཞེས་བཤད་
དེ། དེའི་དོན་འདིས་བསྟན་པར་བྱ་སྟེ། འདི་ནི་རང་ཉིད་མཛེས་མ་སྟེ། །ཕྱི་རོལ་ཡུལ་ནི་རྣམ་སྤངས་པ། །རིག་འདི་བོར་ནས་དེ་ལས་ནི། །གཞན་པའི་ཐབས་ཀྱིས་སངས་རྒྱས་མེད། །རིག་མའི་བརྟུལ་ཞུགས་སྤྱོད་ཅིག་བུ། །
བརྟུལ་ཞུགས་རྣམས་ཀྱི་བླ་མའི་བླ། །མཚན་མེད་བསམ་གྱིས་མི་ཁྱབ་པ། །འདི་ལ་རྟག་ཏུ་གནས་པར་གྱིས། །ཞེས་ཏེ། དོན་དམ་ཐམས་ཅད་སྟོང་པ་འོད་གསལ་བ་དང༌། ཀུན་རྫོབ་སྒྱུ་མ་ལྟ་བུའི་ལྷའི་སྐུ་ཟུང་དུ་འཇུག་པའི་དབང་
བཞི་པ་ནི། རང་ཉིད་མཛེས་མ་ངེས་དོན་གྱི་རྡོ་རྗེ་རྣལ་འབྱོར་མ་སྟེ། ཕྱི་རོལ་ཡུལ་གྱི་བུད་མེད་དང་རྟོག་པས་བརྟགས་པའི་དྲང་དོན་གྱི་རྣལ་འབྱོར་མ་ཐམས་ཅད་སྤངས་པ་སྟེ། རིག་མ་འདི་བོར་ནས་དེ་ལས་གཞན་པའི་ཐབས་ཀྱིས་ཚེ
སངས་རྒྱས་མི་ཐོབ་པས། བརྟུལ་ཞུགས་རྣམས་ཀྱི་གོང་མའི་ཡང་གོང་མར་གྱུར་པ། ངེས་དོན་གྱི་རིག་མའི་བརྟུལ་ཞུགས་སྤྱོད་ཅིག དེ་ལ་སྤྱོད་པའི་ཐབས། མཚན་མ་མེད་པ་བསམ་གྱིས་མི་ཁྱབ་པའི་རྣལ་འབྱོར་ལ་གནས་པར་
གྱིས་ཤིག །བསམ་གྱིས་མི་ཁྱབ་པའི་རྣལ་འབྱོར་ལ་གནས་པའི་ཐབས་ནི་རྣལ་འབྱོར་མའི་ཀུན་སྤྱོད་དང༌། ལཱུ་ཨཻ་པའི་གཞུང་ལས། ཨཱ་ལི་ཀཱ་ལི་མདུན་བསམ་ནས། །རྣལ་འབྱོར་ཆེན་པོ་ངལ་བསོ་བྱ། །ཞེས་སོགས་གསུངས་
བདེ་མཆོག་ཆོས་སྐོར་

어
আ
།པའི་དོན། རང་དཀྱིལ་འཁོར་གྱི་གཙོ་བོར་གསལ་བས། ངག་ཏུ་ཨཱ་ལི་ཀཱ་ལི་བརྗོད་ཅིང༌། དེའི་དུས་སུ་སྣ་བུག་གཡས་ནས་ཕྱིར་འགྲོ་བའི་རླུང༌། ཨཱ་ལི་ཀཱ་ལིའི་ཕྲེང་བ་འོད་ཟེར་ལྔ་དང་ལྡན་པར་
གྱུར་ནས་དེ་ལས་འཁོར་ལོ་གསུམ་གྱི་ལྷ་ཚོགས་སྤྲོས་འགྲོ་བ་ཐམས་ཅད་འཁོར་ལོ་གསུམ་གྱི་རང་བཞིན་དུ་བྱས་ཤིང༌། ཐོག་མ་མེད་པ་ནས་གྲུབ་པའི་དཔའ་བོ་དང་རྣལ་འབྱོར་མ་རྣམས་རོ་གཅིག་ཏུ་གྱུར་ཏེ། སྣ་སྦུག་གཡོན་ནས་
ཞུགས་ཏེ། ལྟེ་བར་ཨཱ་ལི་ཀཱ་ལི་ལས་གྲུབ་པའི་ཟླ་བའི་དཀྱིལ་འཁོར་གྱི་གཟུགས་སུ་བསམ། དེའི་སྟེང་དུ་སྐད་ཅིག་གིས་ཧཱུཾ་བསམ། ཟླ་བ་ཧཱུཾ་དང་བཅས་པ་ཡོངས་སུ་གྱུར་པ་ལས་བཅོམ་ལྡན་འདས་སྐུ་མདོག་དཀར་པོ་ཞལ་གཅིག་
ཕྱག་གཉིས་ཀྱིས་རྡོ་རྗེ་དྲིལ་བུ་འཛིན་པས་རྡོ་རྗེ་ཕག་མོ་དམར་མོ་རྡོ་རྗེ་དང་ཐོད་པ་འཛིན་པ་ལ་འཁྱུད་ཅིང་སྙོམས་པར་ཞུགས་པ། གཡས་བརྐྱང་གི་སྟབས་ཀྱིས་བཞུགས་པ། ནམ་མཁའི་རི་མོ་ལྟ་བུ་གསལ་བར་བསྒོམ། དེ་ནས་
ཡབ་ཡུམ་སྙོམས་པར་ཞུགས་པའི་སྒྱུ་མ་ལྟ་བུའི་དགའ་བའི་སྒྲས། ཁམས་གསུམ་གྱི་དངོས་པོ་ཐམས་ཅད་གཡོ་ཞིང༌། འོད་ཟེར་སྣ་ལྔར་ཐིམ། དེ་བསྡུས་ནས་དུར་ཁྲོད་ལ་ཐིམ། དེ་བསྲུང་འཁོར་ལ། དེ་གཞལ་ཡས་ཁང་
ལ། དེ་དམ་ཚིག་འཁོར་ལོ་ལ། དེི་སྐུའི་འཁོར་ལོ་ལ། དེ་གསུང་ལ། དེ་ཐུགས་ལ། ཐུགས་ཀྱི་ཕྱོགས་ན་གནས་པ་རྣམས་མཁའ་འགྲོ་མ་ལ་སོགས་པ་རྣམས་ལ། མཚམས་ན་གནས་པ་རྣམས་གཟུགས་ཅན་མ་ལ་སོགས་པ་
335

བདེ་མཆོག་ཆོས་སྐོར་
རྣམས་ལ། རྣལ་འབྱོར་མ་བཞི་གཙོ་བོའི་ཞལ་བཞི་ལ་ཐིམ། གཙོ་བོ་ཡབ་ཡུམ་ཡང་ལྟེ་བའི་ཡབ་ཡུམ་ལ་ཐིམ། དེ་གཉིས་ཀྱང་སྙོམས་པར་ཞུགས་པས་འདོད་ཆགས་ཆེན་པོས་ཞུ་བར་གྱུར་ཏེ། སིནྡྷུ་རས་བྱུགས་པའི་མུ་ཏིག་གི་
རྡོག་མ་ལྟ་བུའི་ཧཱུཾ་ཡིག་བདེ་བ་ཆེན་པོའི་རང་བཞིན་དུ་བསྒོམ། དེའི་ཞབས་ཀྱུ་ཨཱུ་ཧ་ལ་ཐིམ། ཧ་མགོ་བོ་ལ། དེ་ཟླ་ཚེས་ལ། དེ་ཐིག་ལེ་ལ།_དེ་ནཱ་ད་ལ། ནཱ་ད་ཡང་ཇེ་ཕྲ་ཇེ་ཕྲར་སོང་བ་ལས་སྐྲའྀ་རྩེ་མོ་བརྒྱ་སྟོང་གི་ཆ་ཙམ་དུ་
དམིགས་ལ་ཡུན་རིང་དུ་བསྒོམ། མཐར་དེ་ཡང་མི་དམིགས་པར་ཐམས་ཅད་སྟོང་པ་འོད་གསལ་བའི་ངང་ལ་མཉམ་པར་གཞག་པར་བྱའོ། །སྐྱོ་བར་གྱུར་ན་ཆུ་ལ་ཉ་འཕར་གྱི་ཚུལ་དུ་སྐད་ཅིག་གིས་འོད་གསལ་གྱི་ངང་ནས་ཟུང་
འཇུག་ལོངས་སྤྱོད་རྫོགས་པའི་སྐུ། _རྟེན་དང་བརྟེན་པའི་དཀྱིལ་འཁོར་བསྲུང་འཁོར་དུར་ཁྲོད། སྲིད་པ་གསུམ་དང་བཅས་པ་མེ་ལོང་གི་གཟུགས་བརྙན་ལྟར་གསལ་བ་རྫོགས་པར་བསྒོམས་ལ། ཟུང་འཇུག་སྒྱུ་མ་ལྟ་བུ་ལ་ཡུན་རིང་
དུ་བསྒོམས་པར་བྱའོ། །དེ་ལྟར་བསྒོམས་པས་རིམ་གྱིས་དབང་བཞི་པ་ཐོབ་པར་འགྱུར་རོ། །ཞེས་བརྗོད་ལ། །གདོང་གཡོགས་ཅིང་ན། དཀྲོལ་ལ། དོན་དམ་བྱང་ཆུབ་ཀྱི་སེམས་ཀྱི་དཀྱིལ་འཁོར་མཐོང༌། དབང་བཞི་པ་ཚིག་
གི་སྒོ་ནས་ཐོབ། ལུས་ངག་ཡིད་གསུམ་གྱི་དྲི་མ་མཐའ་དག་དག ལམ་ཕྱག་རྒྱ་ཆེན་པོ་བསམ་གྱིས་མི་ཁྱབ་པ་སྒོམས་པ་ལ་དབང་། དམ་ཚིག་ཏུ། ཁྱོད་ཀྱི་སྲོག་ཆགས་བསད་པར་བྱ། །གཞན་གྱི་བུད་མེད་རྣམ་སྤྱད་ནས། །མ་
336

আ །བྱིན་པར་ཡང་ཁྱོད་ཀྱིས་ལོངས། །ཐམས་ཅད་ལ་ཡང་རྫུན་ཚིག་སྨྲོས། །ཞེས་དགོངས་ཏེ་གསུངས་པའི་དམ་ཚིག་བཞི་བསྲུང་བ་ལ་དབང༌། འབྲས་བུ་སྐུ་གསུམ་དབྱེར་མེད་བདེ་བ་ཆེན་པོའི་སྐུའི་ས་
བོན་བཞག །ཡེ་ཤེས་རྡོ་རྗེ་མངོན་དུ་འགྱུར་བའི་སྐལ་བ་དང་ལྡན་པར་བྱས་སོ་ཞེས་པ་དག་པ་སྦྱིན་ནོ། །དེ་ནས་གུས་པ་དང་བཅས་པས་དཀྱིལ་འཁོར་ལ་གཡོན་དུ་སྐོར་བ་བྱས་ནས། དཀྱིལ་འཁོར་དང་བླ་མ་ལ་ཕྱག་བྱས་
ཏེ། རྒྱུད་ལས་གསུངས་པ་བཞིན་ཡོན་དང་། བདག་ཉིད་ཀྱང་ཕུལ་ལ། དེ་ནས་བརྩམས་པ་སྟེ་བྲན་དུ་བདག །ཁྱོད་ལ་བདག་ནི་འབུལ་བ་ལགས། །ཞེས་བརྗོད་དོ། །དེ་ནས། ལྷག་ཆད་ཁ་བསྐང་བའི་ཕྱིར་ཞི་བའི་སྦྱིན་བསྲེག་
བྱས་ནས། རང་དང་སློབ་མ་ལ་སོགས་པས་དཀྱིལ་འཁོར་ལ་རྒྱས་པར་མཆོད་དོ། །ཚོགས་ཀྱི་འཁོར་ལོ་བྱས་ནས་ཁྱོད་ཀྱིས་འཇུག་པ་འདི་སུ་ལ་ཡང་སྨྲ་བར་མ་བྱའོ་ཞེས་སྒོ་ནས། ཕྱི་རོལ་དུ་ཕྱོགས་སྐྱོང་གི་གཏོར་མ་བྱིན། ནང་
དུ་ཞུགས་ལ་ཕྱག་བྱས་མཆོད་ཡོན་ལ་སོགས་པ་ཕུལ་ཏེ། དགེ་བའི་རྩ་བ་བསྔོས་ལ་དཀྱིལ་འཁོར་ལ་ལན་གསུམ་སྐོར་བ་བྱས་ཏེ། ལྷོ་སྒོར་ཕྱོགས་ཏེ། ཡི་གེ་བརྒྱ་པ་ལན་གསུམ་བརྗོད་ནས། གང་ཡང་བདག་བློ་གཏི་མུག་
པས། །ལེགས་བྱས་འདི་ལ་ཉེས་འགྱུར་གང༌། །གང་ཕྱིར་ལུས་ཅན་སྐྱབས་གྱུར་པ། །དེ་ཀུན་མགོན་ཁྱོད་བཟོད་པར་གསོལ། །གཙོ་བོ་ནུས་པ་མ་མཆིས་ཤིང༌། །མ་རྙེད་པ་དང་མ་ཚང་བ། །འདིར་ནི་བྱ་བ་གང་བགྱིས་པ། །དེ་
ཞེ་བདུན་

ཀུན་མགོན་ཁྱོད་བཟོད་པར་གསོལ། །སོ་སོའི་སྐྱེ་བོར་གྱུར་གང་དང༌། །རྣལ་འབྱོར་མ་ཐོབ་དབང་གིས་དང༌། །ཉེ་བར་མཁོ་བ་མེད་པ་དང༌། །བརྗེད་དང་ཤེས་བཞིན་མ་ཡིན་པས། །ཅུང་ཞིག་ཆོ་ག་ཉེར་མ་ཚང༌། །དེ་དག་བཀྲུ་
ཞིང་བཟོད་པར་འོས། །ཞེས་བཟོད་པ་གསོལ་ནས། ཨོྃ་ཁྱོད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང༌། །སླར་ཡང་འབྱོན་པར་མཛད་དུ་གསོལ། །ཨོཾ་
ཨཱཿཧཱུཾ་བཛྲ་མཿ ཞེས་པས་ཡེ་ཤེས་ཀྱི་འཁོར་ལོ་རང་བཞིན་གྱི་གནས་སུ་གཤེགས་སུ་གསོལ། དམ་ཚིག་གི་འཁོར་ལོ་ལ་བཅུག་སྟེ། ཨཱ་ཀཱ་རོ་བཟླས་ཤིང༌། ཆོས་ཐམས་ཅད་སྐྱེ་བ་མེད་པར་ལྷག་པར་མོས་པས། དྲིལ་བུ་
དཀྲོལ་ཞིང༌། ལག་ན་གནས་པའི་རྡོ་རྗེསཤར་སྒོ་ནས་བརྩམས་ཏེ། གཙོ་བོའི་གནས་ཀྱི་བར་དུ་མཚན་མ་རྣམས་བསྡུས་ཤིང༌། རང་གི་མགོ་བོ་ལ་རྡུལ་ཚོན་ཅུང་ཟད་བླུགས་ལ། དེ་ནས་པད་མ་ལ་སོགས་པའི་གདན་དང་། སྒོ་་
དང་མཚམས་རྣམས་དབྱི་བར་བྱའོ། །དེ་ལྟར་ཉི་མ་མ་ཤར་གོང་དུ་དཀྱིལ་འཁོར་གཤེགས་སུ་གསོལ་ནས། རྡུལ་ཚོན་དོན་དུ་གཉེར་བ་རྣམས་ལ་ཅུང་ཟད་བྱིན། གཞན་རྣམས་རྣམ་རྒྱལ་བུམ་པར་བླུགས་ཏེ། རོལ་མོ་དང་བཅས་
པས་ཆུ་ཀླུང་གི་འགྲམ་དུ་སྤྱན་དྲངས་ཏེ། དེར་ཀླུའི་དཀྱིལ་འཁོར་བྲིས་ལ། ཆོད་པས་མཆོད་འོ་མའི་གཏོར་མ་བཏང་སྟེ། རྡུལ་ཚོན་རྣམས་ཀླུ་ལ་གཏད་དེ་ཆུ་ལ་བསྐུར་ཀླུ་རྣམས་ཀྱིས་བཀུར་སྟི་ཆེན་པོས་སྤྱན་དྲངས་པར་བསམ་
བདེ་མཆོག་ཆོས་སྐོར་

আ
།མོ། །རྡུལ་ཚོན་ཁྱེར་བའི་བུམ་པ་ཆུས་བཀང་སྟེ་ཁྱེར་འོངས་ལ། ཞི་བ་དང་ཤིས་པའི་དོན་དུ་དཀྱིལ་འཁོར་གྱི་ཁང་པ་ལ་གཏོར་བར་བྱའོ། །དེ་ནས། ཨོྃ་བཛྲ་ཀཱི་ལ་ཡ་ཨུད་ཀཱི་ལ་ཡ་སརྦ་ཀཱ་ལན་བཛྲ་
དྷ་ར་ཨཛྙ་ཡ། ཧཱུཾ་ཧཱུཾ་ཧཱུཾ་ཧཱུཾ་ཕཊ་ཧོཿ ཞེས་པ་ཧཱུཾ་ཞེས་པའི་སྔགས་དང༌། སྐམ་པའི་ཕྱག་རྒྱས་ཕུར་བུ་བཏོན་ལ། ཨོཾ་རུ་རུ་སྥུ་རུ་ཛཱ་ལ་ཏིཥྛ་སིདྡྷི་ལོ་ཙ་ནེ། སརྦ་ཨརྠ་སཱ་དྷཱ་ནེ་སྭཱཧཱ། ཞེས་བརྒྱ་རྩ་བརྒྱད་བཟླས་པའི་འོ་མས་ཕུར་བུ་
རྣམས་བཀྲུ་ཞིང༌། ཁུང་བུར་གཏོར་བས་བགེགས་ཀྱི་རྨ་དང་ཟུག་རྔུ་རྣམས་སོས། སྒྲིབ་པ་དག་ནས་སངས་རྒྱས་ཏེ། རང་རང་གི་ཞིང་དུ་གཤེགས་པར་བསྒོམ། ཕུར་བུའི་ཡེ་ཤེས་པ་རྣམས་རང་གི་ལག་ན་གནས་པའི་རྡོ་རྗེ་ལ་
ཐིམ་པར་བསྒོམས་ཞིང་བུ་ག་རྣམས་བཀང་ལ་མཉམ་པར་བྱའོ། །དེ་ནས་བུམ་པའི་མགུལ་ཆིངས་ལ་སོགས་པའི་མཆོད་རྫས་རྣམས་སློབ་དཔོན་གྱིས་ཅི་བདེ་བར་ལོངས་སྤྱད་དོ། །དགེ་འདུན་རྣམས་ལ་མཆོད་སྟོན་བྱ། བྱིས་པ་
རྣམས་ཚིམས་པར་བྱ། སྐྱེ་བོ་རྣམས་ལའང་སྦྱིན་གཏོང་བྱའོ། །དབང་ཐོབ་པའི་སློབ་མས་བསྲུང་བྱ་དང༌། གཟའ་བྱ་དང༌། བསྟེན་བྱའི་དམ་ཚིག་ཐམས་ཅད་ལེགས་པར་བསླབས་ཏེ། དམ་ཚིག་ལ་གནས་པས་འབད་རྩོལ་དྲག་
པོས་ལམ་རིམ་པ་གཉིས་བསྒོམ་ན་འབྲས་བུ་མྱུར་དུ་རྫོགས་པར་བྱེད་དོ། །འདི་ནི་ལཱུ་ཨི་པའི་དངོས་སློབ་གྲུབ་ཆེན་དཱ་རི་ཀཱ་པས་མཛད་པའི་དཀྱིལ་འཁོར་ཆོ་གའི་སྟེང་དུ། ཨ་བྷ་ཡ་ཀ་ར་དང༌། རྟག་པའི་རྡོ་རྗེ་དང༌། བི་བྷུ་ཏི་ཙནྡྲ་

བདེ་མཆོག་ཆོས་སྐོར་
རྣམས་ཀྱིས་མཛད་པའི་ལཱུ་ཨི་པའི་དཀྱིལ་ཆོག་ནས་ཉེ་བར་མཁོ་བ་རེ་རེ་ཙམ་བསྣན་ནས། ལག་ལེན་ཉུང་ངུར་སྡུས་ཏེ་བྲིས་པའོ། །ལཱུ་ཨི་གཞུང་གི་རྗེས་འཇུག་དེ་ཉིད་ལ། །གསལ་བར་འཇུག་འདིར་རིན་ཆེན་གྲུབ་ཀྱིས་བཀོད། །
དགེ་བས་འགྲོ་ཀུན་སྐུ་གསུམ་རིན་ཆེན་གྱིས། །གདེངས་ཀ་འཛིན་པའི་དབང་པོ་གྲུབ་གྱུར་ཅིག །འདི་ལ་ནོངས་པ་ཅི་མཆིས་པ།ྃ།བླ་མ་རྣམས་དང་ལྷག་པའི་ལྷ། །མཁས་པའི་སྐྱེ་བོས་བཟོད་པའི་མེས། །རྣམ་པར་སྦྱང་བར་
མཛད་དུ་གསོལ། །དཔལ་འཁོར་ལོ་སྡོམ་པའི་དཀྱིལ་འཁོར་གྱི་ཆོ་ག དེ་ཁོ་ན་ཉིད་ལ་གསལ་བར་འཇུག་པ་ཞེས་བྱ་བ་འདི། དཔལ་ལྡན་བླ་མ་དམ་པའི་བཀས་གནད་ཅིང༌། དོན་གཉེར་ཅན་དུ་མས་བསྐུལ་བའི་ངོར། ཤཱཀྱའི་
དགེ་སློང་རིན་ཆེན་གྲུབ་ཀྱིས་རྣམ་འཕྱང་གི་ལོ་སྣྲོན་གྱི་ཟླ་བའི་མར་ངོའི་ཚེས་གཉིས་ལ་སྦྱར་བའི། ཡི་གེ་པ་ནི་ཡོ་ག་པ་འཇམ་དཔལ་གྲུབ་བཟང་ངོ་། །འདིར་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་མྱུར་དུ་སྐེམས་པར་གྱུར་
ཅིག། །།སརྦ་མངྒ་ལཾ།།
340

019
གཅིག་